**Referat bestyrelsesmøde 30.10.2023**

Tilstede: Gerda, Ulla, Erling, Tina og Jesper

Afbud: ingen

**1. Godkendelse af sidste referat**

Godkendt

**2. Nyt fra formanden**

En stor tak til alle Rønhavebeboere der hjalp til efterårsrengøring – vi nåede mange ting og der var også tid til hygge 😊

Rønhavens forsikringsselskab, Sønderjyske Forsikring har solgt deres erhvervsforsikringer til Gjensidige Forsikring. Fra 01.09.2023 er Gjensidige Forsikring Beboerforeningens Rønhavens forsikringsselskab.

Gerda har deltaget i generalforsamling i Ejerforeningen 97A – 101B.

Rønhavens festtelt er solgt for 3.000 kr. Der er ligeledes solgt komponenter til udendørslamper for 600 kr.

Der er indkøbt en ny stige på 6,9 meter til Rønhavens beboere. De gamle stiger var ikke sikkerhedsmæssigt i orden og er derfor kasseret.

**3. Økonomi**

Erling fremlagde status for Beboerforeningen Rønhavens økonomi – Budget følges.

Bestyrelsen har drøftet indkøb af nye borde-/bænkesæt til køkkenhaven. Gerda undersøger priser.

Nordre cykelskur ønskes renoveret og sandet i sandkassen skal skiftes. Dette planlægges udført i forbindelse med forårsrengøring 2024.

**4. Fælleskælderen males og renoveres**

Bestyrelsen indkalder til en ”fælleskælder-renovering” primo 2024 med afsluttende fællesspisning/ hygge.

Meld gerne tilbage til Gerda, hvis I ønsker at være tovholder på ”projektet”.

**5. Nyt fra inspektøren**

Pærer i carportene udskiftes løbende efter behov. Erling genopsætter lampe ved nedgang til fælleskælderen.

Afløbsriste/ -brønde ved carporte trænger til rensning. Dette pågår når/hvis inspektøren finder tid til det.

**6. Rønhavens hjemmeside**

Tina overtager driften og opdateringen af Beboerforeningen Rønhavens hjemmeside.

**7. Evt.**

Inspektøren undersøger om vi kan få leveret juletræer, hvor vi plejer. Hvis ikke, leveres de fra juletræsproducenter på Ladegårdvej.

Formanden indkalder til næste bestyrelsesmøde.